Bafina jūra
Bafina jūra jeb Bafina līcis (angļu: Baffin Bay, franču: Baie de Baffin, dāņu: Baffinbugten, inuītu: Saknirutiak Imanga) ir Ziemeļu Ledus okeānam piederīga iekšējā jūra starp Grenlandi un Kanādas Arktisko arhipelāgu. Vairākās valodās tiek saukta par līci, kaut gan neatbilst līča definīcijai — tā ir savienota ar Pasaules okeānu ar vairākiem šaurumiem. Nereti to uzskata arī par Atlantijas okeāna daļu.